Eišiškių plynaukštė

Eišiškių plynaukštė – plynaukštė pietryčių Lietuvoje, Šalčininkų ir Varėnos rajonuose; Lydos plynaukštės šiaurinė dalis. Iš rytų ribojasi su Ašmenos aukštuma, iš pietvakarių – su Nemuno aukštupio žemuma, iš šiaurės – su Pietryčių lyguma.

Būdingas aukštis – 150–200 m. paviršius kalvotas ir banguotas (stambios žemos ir vidutinio aukščio kalvos ir bangos), yra plokščių raguvų. Susidariusi iš sudūlėjusio moreninio smėlio, priemolio ir priesmėlio. Būdingi dirvožemiai: balkšvažemiai, smėlžemiai ir palvažemiai. Paviršiaus reljefas su plačiais tarpgūbriais ir 1–2 km pločio lėkštašlaičiais slėniais. Plynaukštė susidariusi priešpaskutinio Medininkų ledynmečio pabaigoje.Kvarteras , Lietuvos geologijos tarnyba

Eišiškių plynaukštė mažai miškinga,Povilas Balesinovas. „XX amžiuje išnykę Lietuvos ežerai: teritorinė sklaida, išnykimo priežastys ir reikšmė“, magistro darbas. Vilnius: Lietuvos edukologijos universitetas, 2017. tačiau šiaurėje dunkso Stasylų–Šalčininkėlių miškų masyvas. Per metus iškrinta 700–750 mm kritulių. Hidrografinis tinklas retas (0,8 km/km²): teka Šalčia, Verseka, kiti Merkio dešinieji intakai, telkšo Padvarionių ir Butrimonių tvenkiniai.

Eišiškių plynaukštės šiaurinė dalis miškinga (Stasylų–Šalčininkėlių miškų masyvas, plotas apie 44 km²).

 Šaltiniai 

Kategorija:Šalčininkų rajono savivaldybė
Kategorija:Lietuvos aukštumos